Jika kamu tidak dapat bayangkan hidup tanpa cokolat,
kamu amat bertuah kerana tidak dilahirkan sebelum abad ke-16.
Sebelum itu, cokolat hanya wujud di Mesoamerika
dalam bentuk yang agak berbeza dengan apa yang kita ketahui.
Sejak 1900 SM,
penghuni kawasan tersebut sudah pandai menyediakan kacang
dari pokok koko tempatan.
Rekod terawal memberitahu kita bahawa kacang ditumbuk
dan dicampur dengan tepung jagung dan cili
lalu dijadikan minuman -
bukan secawan koko panas yang menyenangkan,
tetapi minuman memberi tenaga yang berbuih dan pahit.
Jika kamu fikir kita terlalu mementingkan cokolat dewasa ini,
orang Mesoamerika lebih ekstrem.
Mereka percaya bahawa koko ialah makanan dari syurga
dan dianugerah kepada manusia oleh dewa ular berbulu,
orang Maya memanggilnya Kukulkan,
orang Aztek pula memanggilnya Quetzalcoatl.
Orang Aztek menggunakan kacang koko sebagai wang
dan minum cokolat pada jamuan diraja,
koko juga diberi kepada para askar sebagai hadiah kemenangan,
dan ia juga digunakan dalam upacara.
Pertemuan transatlantik cokolat pertama berlaku pada 1519
apabila Hernán Cortés melawat istana Moctezuma
di Tenochtitlan.
Menurut catatan leftenan Cortés,
raja menyediakan 50 jag minuman itu dan menghidangkannya ke dalam cawan emas.
Apabila para penjajah kembali dengan hantaran kacang yang asing itu,
kisah para penginjil tentang adat orang tempatan yang lucah
telah membuatnya dianggap sebagai ubat yang menaikkan syahwat.
Pada mulanya, rasa pahitnya membuatkannya sesuai dijadikan ubat bagi penyakit,
seperti sakit perut,
namun jika ditambahkan dengan madu, gula atau vanila,
cokolat dengan pantas menjadi hidangan popular di dalam istana Sepanyol.
Tidak lama kemudian, semua rumah bangsawan
dilengkapi dengan perkakas khas untuk cokolat.
Minuman popular itu sukar dan memakan masa yang lama untuk dibuat
dalam skala yang besar.
Cokolat juga melibatkan perladangan dan pengimportan buruh hamba
di Kepulauan Carribean dan pulau-pulau di persisiran benua Afrika.
Dunia cokolat berubah selama-lamanya pada 1828
apabila pemerah koko diperkenalkan oleh Coenraad van Houten dari Amsterdam.
Ciptaan Van Houten membolehkan pemisahan lemak semula jadi koko, atau mentega koko.
Apa yang tertinggal ialah serbauk yang boleh dicampurkan ke dalam larutan minuman
atau dicampur kembali dengan mentega koko
untuk menghasilkan cokolat pepejal yang kita ketahui hari ini.
Tidak lama kemudian, seorang pembuat cokolat Swiss
yang bernama Daniel Peter
menambahkan serbuk susu ke dalam campuran,
lalu menghasilkan cokolat susu.
Pada abad ke-20, cokolat bukan lagi makanan mewah golongan elit
tetapi menjadi makanan ringan orang biasa.
Permintaan yang besar menyebabkan koko ditaman dengan lebih meluas,
namun koko hanya boleh tumbuh dekat kawasan khatulistiwa.
Hari ini, hamba Afrika tidak lagi dihantar ke
ladang koko di Amerika Selatan,
sebaliknya penghasilan koko telah beralih ke Afrika Barat,
dengan Cote d'Ivoire menghasilkan dua pertiga jumlah koko sedunia pada 2015.
Namun seraya pertumbuhan industri ini,
penyalahgunaan hak asasi manusia yang menggeramkan telah muncul.
Banyak ladang di Afrika Barat,
yang menjadi pembekal syarikat Barat,
telah menggunakan hamba dan buruh kanak-kanak,
angka kanak-kanak yang terlibat diaggarkan lebih daripada 2 juta.
Gejala ini merupakan maslah yang kompleks
yang berlarutan walaupun usaha bersama antara syarikat cokolat dan negara Afrika
untuk mengurangkan amalan buruh kontrak dan kanak-kanak.
Hari ini, cokolat telah menjadi sebati dengan budaya moden kita.
Oleh sebab kaitannya penjajahannya dengan budaya tempatan,
disertai dengan kuasa pengiklanan,
cokolat telah sinonim dengan nafsu,
keruntuhan akhlak,
dan terlarang.
Namun pengetahuan lebih tentang sejarahnya yang menarik dan biasanya kejam,
serta penghasilannya hari ini,
membuat kita faham asal-usul semua kaitan ini
serta fakta yang tersembunyi.
Oleh itu, apabila kamu membuka bungkusan cokolat kamu nanti,
fikir sejenak bahawa bukan semua tentang cokolat adalah manis.